n_a
Language: Swahili | Genre: Creative_writing

Ndipo nilipogundua kuwa cha mlevi huliwa na mgema. Hapo zama za kale
  katika kijiji chetu cha Mamboleo palikuwa na mzee mmoja mwenye mali na
  pesa mingi sana. Mzee huyo alikuwa na mke mrembo kama malaika na mke
  huyo hakuwa na mtoto hata mmoja tu. Mzee huyo alikuwa anapenda raha
  sana. Kwa bababu alikuwa na mali yeye alikuwa anaharibu pesa zake kwa
  kunywa pombe tu kila mara.

  Mzee huyo alikuwa mwenye maringo na dharau nyingi. Alikuwa anadharau
  watu wenye viwango vya chini lakini mke wake hakupenda hivyo. Mke wake
  alikuwa mkarimu na roho nzuri kama alivyo yeye mwenyewe. Mke wake
  alikuwa anapenda kusaidia watoto yatima na watu ambao hawana kazi na
  anawapa kazi nzuri sana na mahali pakukaa.

  Lakini mumewe hakuwa anapenda hivyo. Siku moja mzee huyo na mkewe
  waliamua kupanga harusi yao ya kifahari sana. Wanakijiji walitamani
  kuwasaidia lakini mzee yule alikataa kata kata. Harusi ilipowadia watu
  walitayarisha iliwawai pale harusini, Kwa kweli kanisani pale palikuwa
  pamepambwa paka pambika, palikuwa pana metameta metumetu.

  Ilipofika masaa ya bwana harusi kuingia kanisani aliwaona viwete
  watano wameketi kwenye gari ya miguu mitatu katika lango lile la
  kanisa. Alishuka na akawaambia kuwa yeye hataki watu maskini katika
  harusi hiyo yake ya kifahari kwa sababu watavuruga huko. Aliamua
  kuwaita walinzi wake waje wawatoe viwete, wale langoni pale.

  Harusi ilipoisha, baada ya miaka miwili mkewe, alijifungua watoto
  wawili na walikuwa mapacha. Kitu cha kustaajabisha watoto hao walikuwa
  vipofu wote, mama yao alishangaa sana na akaamua kupenda watoto wake
  na roho yake yote. Lakini baba yao alikuwa anajiuliza kwa nini Mungu
  aliamua iwe hivyo. Alikuwa anashangaa sana.

  Baada ya muda tena sasa mkewe alijifungua watoto watatu kwa safari
  moja. Watoto hao walipokuwa wakubwa walikuwa viwete hawakuwa wanaweza
  kutembea hata kidogo. Baba yao alihuzunika na kuamua kuendelea na
  maisha yake ya kuwa mlevi tu.Mkewe aliamua kuwalea watoto wake pekee
  yake na kumuacha mumewe.

  Alikwenda mbali sana na mumewe. Mumewe naye alikuwa mlevi chakara na
  akanywa pombe hadi pesa zake zikaisha zote. Hakuwa na pesa hata ya
  kulipa nyumba na mwenye nyumba akaamua kumfukuza nyumbani kwake.

  Hakuwa na mahali pa kuishi familia na hata chakula cha kula. Hapo
  ndipo nilipogundua kuwa cha mlevi huliwa na Mgema.